**ОБЩИНСКА ИЗБИРАТЕЛНА КОМИСИЯ В ОБЩИНА ТРЯВНА**

**Избори за общински съветници и кметове/национален референдум на 25.10.2015г.**

**П Р О Т О К О Л**

**№ 13**

**гр. Трявна, 30.09.2015г.**

Днес, 30.09.2015 година се състоя заседание на Общинска избирателна комисия - гр. Трявна /ОИК/, назначена с Решение № 1832-МИ/НР/ 04.09.2015 г. на ЦИК.

На заседанието присъстват: Андреана Рачева, Радослав Ников, Валентина Жечева, Кольо Станев, Кремена Станева, Митко Рашков, Стоян Василев, Иван Петров Камен Кънчев.

Отсъстващи – Снежана Бонева, Елена Колева. Налице е законоустановения кворум, съгласно разпоредбите на чл.85, ал.3 от Изборния кодекс /ИК/, комисията може да заседава и взема решения.

Заседанието бе открито в 15.00 часа под председателството на Андреана Рачева - председател на ОИК –Трявна.

**Андреана Рачева:**

Уважаеми колеги, откривам заседанието на ОИК – Трявна. Заседанието ще се проведе при следния

**ДНЕВЕН РЕД:**

1. Разглеждане на жалби.

2. Разглеждане на Писмо № МИ-15-1030/29.09.2015 г. на ЦИК и Утвърждаване графичения файл с образец на бюлетината за изборите на 25.10.2015 г.

3. Разни.

Гласували всички „за“ - 9 гласа, „против“ няма.

По т. 1 от дневния ред: Докладва председателят, Андриана Рачева.

**ОТНОСНО:** Жалба с вх.№109 от 29.09.2015г., депозирана от Мария Николаева Пенева, преупълномощен представител на ПП „ГЕРБ“.

**Рачева:** Общинска избирателна комисия - Трявна е сезирана с  жалба с вх. № 7/29.09.2015г. по описа на електонния регистър на жалбите в ОИК-Трявна от Мария Николаева Пенева, преупълномощен представител на ПП „ГЕРБ“. В жалбата се сочи, че е налице нарушение на Разпоредбите на чл. 161, ал.1 от ИК и в Решение 1632-МИ от 31.08.2015 на ЦИК. В жалбата се излагат и доводи, че симпатизанти на ПП“ГЕРБ“ са уведомили за действия на Драгомир Николов, за продължаване на участие в различни мероприятия в община Трявна в качеството му на Кмет на община Трявна. Цитирани са информационни медии, в които също се е появявала информация.

С оглед проверката за изясняване обстоятелствата на жалбата бе поискана информация от Община Трявна, както и бяха изгледани от комисията посочените интернет страници.

Със Заповед № 595/18.09.2015г. е разрешен платен годишен отпуск на Драгомир Николов – кмет на община Трявна. Същият изпълнява пълномощията си на кмет от встъпване в длъжност и полагане на клетква по чл.32 ал.1 от ЗМСМА, които пълномощия приключват до встъпване в длъжност на новоизбрания кмет. Посочените линкове в жалбата не съдържат предизборна агитация по смисъла на т.17 от § 1 на Допълнителните разпоредби на ИК.

Поради изложеното, комисията счита, че не е извършено нарушение по чл. 161 ал.1 от ИК и жалбата следва да бъде оставена без уважение, като неоснователна и недоказана.

На основание чл.87, ал.1, т.22 от ИК, ОИК- Трявна

**РЕШИ:**

Оставя без уважение жалба с вх. № 7/29.09.2015г., подадена от Мария Николаева Пенева, преупълномощено лице на ПП „ГЕРБ", като неоснователна и недоказана.

Решението може да се обжалва пред Централната избирателна комисия по реда на чл. 88 ал. 1 от ИК в срок до три дни от обявяването му.

Решението да се обяви на таблото на ОИК Трявна и да се публикува в Интернет страницата на комисията.

Гласували всички „за“ - 9 гласа, „против“ няма.

**ОТНОСНО:** Жалба с вх. № 110 от 29.09.2015г., депозирана от г-н Константин Петков Малчев, представляващ на МК „Патриоти за Трявна и Плачковци“.

  Общинска избирателна комисия - Трявна е сезирана с  жалба с вх. № 8/29.09.2015г. по описа на електонния регистър на жалбите в ОИК-Трявна. В жалбата се сочи, че е нарушена т.1.6 от Заповед № 405/23.09.2015г на Кмета на община Трявна, съгласно Заповед № 401/18.05.2015г. на Община Трявна, относно провеждане на предизборна агитация, в държавни или общински учреждения, институции и пр., а именно: Откриването на Предизборната кампания на Драгомир Николов и МК „Възрожденска Трявна“ в Галерия „Кънчо Цанев“, състояла се на 28.09.2015г., която галерия е общинска собственост.

С оглед изясняване на жалбата Общинска избирателна комисия – Трявна изиска предоставяне на цитираните заповеди, както и справка за собствеността и плащане на такса при използването й.

От предоставената справка изх. 34-00-20-001/30.09.2015г. и при обстоен преглед на цитираните заповеди се установява, че посочената галерия „Кънчо Цанев“ се наименува „Многофонкционален избожбен център“ /без име/, находяща се на ул. „8-ми март“ и е собственост на Община Трявна. Съгласно Наредбата за определяне и администриране на местните такси и цени на услуги на територията на община Трявна, Общински съвет - Трявна не е предвидил такса за ползване на МИЦ. За провеждането на мероприятие от МК „Възрожденска Трявна“ има издадено надлежно разрешение с писмо изх. № 23-00-13/28.09.2015г. При изявено желание от други политически субекти, МИЦ може да се ползва при същите условия. При така установеното, комисията счита, че не е нарушена разпоредбата на чл. 168, ал.3 от ИК, като е използван безплатно публичен административен ресурс във връзка с предизборно мероприятие на МК „Възрожденска Трявна“.

На основание чл.87, ал.1, т.22 от ИК, ОИК- Трявна

**РЕШИ:**

Оставя без уважение жалба с вх. № 8/29.09.2015г., подадена от Константин Петков, преупълномощено лице на МК „Патриоти за Трявна и Плачковци“, като неоснователна и недоказана.

Решението може да се обжалва пред Централната избирателна комисия по реда на чл. 88 ал. 1 от ИК в срок до три дни от обявяването му.

Решението да се обяви на таблото на ОИК Трявна и да се публикува в Интернет страницата на комисията.

Гласували всички „за“ - 9 гласа, „против“ няма.

**ОТНОСНО:** Жалба с вх. № 111 от 30.09.2015г., депозирана от Иво Цветанов Балевски, регистриран кандидат за Общински съветник.

  Общинска избирателна комисия - Трявна е сезирана с  жалба с вх. № 9/30.09.2015г. по описа на електонния регистър на жалбите в ОИК-Трявна от Иво Цветанов Балевски, регистриран кандидат за Общински съветник.

В жалбата се сочи, че е налице нарушение на чл.182, ал.1 от ИК. На електронното табло, находящо се пред сградата на читалището се излъчва материал с наименование „Отчет на общинска администрация за мандат 2011-2015 г., на което, на всички снимки фигурира единствено бившият кмет, които е рeгистриран, като кандидат за кмет с Решение № 72-МИ от 21.09.2015г. на ОИК-Трявна на изборите на 25.10.2015г. Лицето счита, че това е скрита агитация чрез използване на обществен ресурс за извличане на личен девидент.

С оглед проверката за изясняваане обстоятелствата на жалбата бе изгледана инфрмацията на посоченото електронно табло от комисията. Същата счита, че информацията на електронно табло не съдържа призив за подкрепа на посочения кандидат при участие в избори по смисъла на т.17 от параграф 1 на Допълнителните разпоредби от ИК, във вързка с чл.182, ал.1 от ИК.

На основание чл.87, ал.1, т.22 от ИК, ОИК - Трявна

**РЕШИ:**

Оставя без уважение Жалба с вх. № 9/30.09.2015г., подадена Иво Цветанов Балевски, регистриран кандидат за Общински съветник, като неоснователна и недоказана.

Решението може да се обжалва пред Централната избирателна комисия по реда на чл. 88 ал. 1 от ИК в срок до три дни от обявяването му.

Решението да се обяви на таблото на ОИК - Трявна и да се публикува в Интернет страницата на комисията.

Гласували всички „за“ - 9 гласа, „против“ няма.

**ОТНОСНО:** Жалба с вх. № 114 от 30.09.2015г., депозирана от Петя Иванова Николова, преупълномощен представител на ПП „Атака“.

  Общинска избирателна комисия - Трявна е сезирана с  жалба с вх. № 10/ 30.09.2015г. по описа на електонния регистър на жалбите в ОИК - Трявна, от Петя Иванова Николова, преупълномощен представител на ПП „Атака“.

В жалбата се сочи, че е от Партия „Атака“ са определени 2-ма члена в състава на СИК в секция 073500009. Молят на основание чл.92, ал.6 един от членовете да бъде изваден от тази секционна комисия и записан в състава на секция 073500002.

Общинска избирателна комисия - Трявна, счита че не е нарушен чл. 92, ал.6 от ИК при определяне на състав на ръководствата на цитираната разпоредба, поради което жалбата се явява неоснователна и недоказана.

На основание чл.87, ал.1, т.22 от ИК, ОИК- Трявна

**РЕШИ:**

Оставя без уважение жалба с вх. № 10/30.09.2015г., подадена от Петя Иванова Николова, преупълномощен представител на ПП „Атака“.

Решението може да се обжалва пред Централната избирателна комисия по реда на чл. 88 ал. 1 от ИК в срок до три дни от обявяването му.

Решението да се обяви на таблото на ОИК - Трявна и да се публикува в Интернет страницата на комисията.

Гласували всички „за“ - 9 гласа, „против“ няма.

**ОТНОСНО:** Освобождаване от длъжност на членове на СИК и назначаване на нови.

Постъпило е предложение от „Патриотичен фронт“ – ВМРО-БНД и НФСБ с Вх.№113/30.09.2015 год. и от ПП ”ГЕРБ” с Вх.№116/30.09.2015 год, за извършване на промени в поименния състав на СИК на територията на община Трявна, назначени с Решение № 89–МИ от 28.09.2015 год. на ОИК Трявна.

**РЕШИ:**

1. Освобождава от длъжност членове на СИК както следва:

|  |  |  |  |
| --- | --- | --- | --- |
| СИК | Имена | Длъжност | Партия |
| 073500021 | Косьо Стоянов Цанев | Член | ПФ |
|  | Тодор Иванов Косатев | Резервен член | “ГЕРБ“ |

1. Назначава на тяхно място членове на СИК както следва:

|  |  |  |  |
| --- | --- | --- | --- |
| СИК | Имена | Длъжност | Партия |
| 073500021 | Екатерина Паунова Малчева | член | ПФ |
|  | Валентина Кънчева Иванова | Резервен член | “ГЕРБ“ |

На назначените членове на СИК, съгласно настоящото решение, да се издадат удостоверения.

Решението подлежи на оспорване пред Централната избирателна комисия, по реда на чл. 88 от ИК, в тридневен срок от обявяването му.

Решението да се обяви на таблото на ОИК – Трявна и да се публикува в Интернет страницата на комисията при спазване правилата за защита на личните данни на лицата.

Гласували всички „за“ - 9 гласа, „против“ няма.

По т. 2 от дневния ред: Докладва председателят, Андриана Рачева.

Рачева: Докладвам писмо № МИ-15-1030/29.09.2015 г. на ЦИК.

**ОТНОСНО:** Решение № 2363-МИ от 26.09.2015 г. на ЦИК.

**Рачева:** Съгласно Решение № 2363-МИ от 26.09.2015 г. на ЦИК членовете на Общинската избирателна комисия трябва да одобрят графичния файл с образец на бюлетината.

На основание чл. 87, ал. 1, т.9 от ИК, Общинска избирателна комисия – Трявна

**РЕШИ:**

Одобрява графичния файл с образец на бюлетината за изборите на 25.10.2015 г.

Решението подлежи на оспорване пред Централната избирателна комисия, по реда на чл. 88 от ИК, в тридневен срок от обявяването му.

Решението да се обяви на таблото на ОИК – Трявна и да се публикува в Интернет страницата на комисията при спазване правилата за защита на личните данни на лицата.

Гласували всички „за“ - 9 гласа, „против“ няма.

ПРЕДСЕДАТЕЛ:  
 /Андреана Рачева/

СЕКРЕТАР:

/Радослав Ников/